

KATOLÍCKA UNIVERZITA V RUŽOMBERKU

 formujúca myseľ i srdce  ~~.~~

REKTOR

Hrabovská cesta 1 A, 034 01 Ružomberok

www.ku.sk, tel.: +421 44 43 04 693, e-mail: rektor@ku.sk

**List rektora na Nedeľu Katolíckej univerzity v Ružomberku 2025**

Katolícka univerzita v Ružomberku oslavuje v prebiehajúcom Jubilejnom roku 25 rokov od svojho založenia. Doteraz sme vychovali viac ako 40-tisíc absolventov. Formujeme nielen mysle, ale aj srdcia mladých ľudí.

Nedávno nás potešili viaceré úspechy. Úspešne sme zvládli inštitucionálnu akreditáciu a získali sme Národnú cenu za kvalitu. V hodnotení študentov sme obstáli ako druhá najlepšia vysoká škola na Slovensku. Jedným z našich snov je ponúkať lekárske študijné programy, na čom intenzívne pracujeme.

Do budúcna si prajem, aby Katolícka univerzita bola čoraz menej dielom ľudským – a čoraz viacej dielom Božím.

Ďakujem za vašu dôveru, podporu a modlitby, ktoré nás už štvrťstoročie sprevádzajú. Stále sme na ceste budovania civilizácie lásky. Viem však, že na tejto ceste budeme aj naďalej – ako pútnici nádeje – kráčať spolu s vami.

Váš

**Jaroslav Demko**

rektor KU